cyanic-selkie/wikianc huggingface dataset:
அரண்மனை கிளி (தொலைக்காட்சித் தொடர்)
கதைச்சுருக்கம்
மாற்றுத்திறனாளியான அர்ஜுனுக்கும் மற்றும் அவன் தாய் மீனாட்சிக்கும் ஜானுவை சுத்தமாகப் பிடிக்காத நிலையில், சர்ந்தர்ப்ப சூழ்நிலையால் அருஜுனை திருமணம் செய்யும் ஜானு, அந்த வீட்டுக்கு வாழ வருகிறாள். எல்லோருடைய வெறுப்புகளையும் மீறி, அந்த வீட்டிலுள்ளவர்களில் மனதில் ஜானு இடம்பிடிப்பாளா? என்பதுதான் இந்த தொடரின் கதை.
நேரம் மாற்றம்
விஜய் தொலைக்காட்சியில் செப்டம்பர் 24ஆம் திகதி முதல் திங்கள் முதல் வெள்ளி வரை இரவு 9 மணிக்கு ஒளிபரப்பாகி, நவம்பர் 11, 2019 முதல் இரவு 9:30 மணிக்கு ஒளிபரப்பாகி, பின்னர் 30 டிசம்பர் 2019 முதல் இரவு 9:45 மணிக்கு ஒளிபரப்பாகி கொரோனாவைரசு காரணத்தால் 27 மார்ச்சு 2020 முதல் நிறுத்தப்பட்டுள்ளது.
மொழி மாற்றம்
இந்த தொடர் தெலுங்கு மொழியில் 'மஹல்லா கோகிலா' என்ற பெயரில் மொழி மாற்றம் செய்யப்பட்டு மா தொலைக்காட்சியில் டிசம்பர் 15 முதல் ஒளிபரப்பாகிறது.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2018 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
மோய்ரா ஜோன்ஸ்
மோய்ரா ஜோன்ஸ் (Moira Jones, பிறப்பு: 1942), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் ஒரு தேர்வுத் துடுப்பாட்டப் போட்டியில் கலந்து கொண்டுள்ளார். 1971/72 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1942 பிறப்புகள் பகுப்பு:வாழும் நபர்கள்
உஷா விசயராகவன்
உஷா விசயராகவன் (Usha Vijayaraghavan) என்பவர் (பிறப்பு. 1961) பெங்களூரில் உள்ள இந்திய அறிவியல் நிறுவனத்தில் நுண்ணுயிரியல் மற்றும் உயிரணு உயிரியல் துறையின் பேராசிரியராக உள்ளார். இவரது முக்கிய ஆராய்ச்சியாக மூலக்கூறு மரபியல், தாவர வளர்ச்சி உள்ளது.
இவர் அறிவியலில் பெண்களில் எனும் பெருமையினைப் பெற்றுள்ளார்.
கல்வி
உஷா விஜயராகவன் தில்லி பல்கலைக்கழகத்தில் இளம் அறிவியலும் சண்டிகரில் உள்ள முதுநிலை மருத்துவ கல்வி மற்றும் ஆராய்ச்சி நிறுவனத்தில் முதுநிலைப் பட்டமும் பெற்றார். இவர் கலிபோர்னியா தொழில்நுட்பக் கழகத்தில் காடிகளின் மூலக்கூறு மரபியலில் பேராசிரியர் ஜே ஆபெல்சன் மேற்பார்வையில் முனைவர் பட்ட ஆய்வுகளை மேற்கொண்டார். இதன் பின்னர், தாவர மரபியலில் பேராசிரியர் ஈ. மேயாரோவிட்சுடன் முனைவர் பட்ட மேலாராய்ச்சினை தொடர்ந்தார். இதில் பூக்கள் பூத்தலின் செயலினை ஒழுங்குபடுத்தும் மரபணுக்கள் பற்றிய தனது ஆராய்ச்சியைத் தொடர்ந்தார். கலிபோர்னியாவிலிருந்து இந்தியா திரும்பியதும், பெங்களூரில் உள்ள இந்திய அறிவியல் நிறுவனத்தில் ஆசிரியப் பதவியை (1990) ஏற்றுக்கொண்டார், இங்கு இவர் நுண்ணுயிரியல் மற்றும் உயிரணு உயிரியல் துறையில் பேராசிரியராகப் பணிபுரிகிறார். இந்திய அறிவியல் நிறுவனத்தில் இவரது ஆராய்ச்சிக் குழுவினர், காடிகள் மற்றும் தாவரங்களில் மரபணு செயல்பாடு எவ்வாறு கட்டுப்படுத்தப்படுகிறது என்பதற்கான பல்வேறு அம்சங்களைப் புரிந்துகொள்ள மூலக்கூறு மரபியல் மற்றும் செயல்பாட்டு மரபியல் குறித்து ஆய்வினை மேற்கொண்டு வருகின்றனர்.
தொழில்
விஜயராகவன் 1990-ல் பெங்களூரில் உள்ள இந்தியன் அறிவியல் நிறுவனத்தில் ஆசிரியப் பதவியைப் பெற்றார், தற்போது அவர் நுண்ணுயிரியல் மற்றும் உயிரியல் துறையில் பேராசிரியராக உள்ளார். இந்திய அறிவியல் கழகத்தில் உள்ள இவரது ஆராய்ச்சிக் குழு, காடிகள் மற்றும் தாவரங்களில் மரபணு செயல்பாடு எவ்வாறு கட்டுப்படுத்தப்படுகிறது என்பதற்கான பல்வேறு அம்சங்களைப் புரிந்துகொள்ள மூலக்கூறு மரபியல் மற்றும் செயல்பாட்டு மரபியல் ஆகியவற்றைப் பயன்படுத்துகிறது. இந்திய அறிவியல் கழகத்தில் சேர்ந்ததிலிருந்து, விஜயராகவனின் ஆராய்ச்சி நோக்கங்களில் ஒன்று பூக்கும் மற்றும் தாவர உருவ அமைப்பைக் கட்டுப்படுத்தும் மரபணுக்களைத் தெரிந்துகொள்வதாகும்.
== ஆராய்ச்சி == நுண்ணுயிரியல் மற்றும் உயிரியல் துறை, பேராசிரியர் விஜயராகவனின் வழிகாட்டுதலின் கீழ், மூலக்கூறு மரபியல் மற்றும் செயல்பாட்டு மரபியல் ஆகியவற்றைப் பயன்படுத்தி புரத உற்பத்தி மற்றும் மொழியாக்க பிந்தைய நிலைகளில் முழுக்கருவுள்ள உயிரிகளில் மரபணு ஒழுங்குமுறையைப் புரிந்துகொள்வதில் ஆய்வுகளை மேற்கொண்டு வருகின்றனர். உயிரணுப் பிரிவு மற்றும் வேறுபாட்டின் மீதான இத்தகைய ஒழுங்குபடுத்தப்பட்ட மரபணு வெளிப்பாட்டின் விளைவுகள் ஆய்வு செய்யப்படுகின்றன. குறிப்பாக, தூதுவர் எம். ஆர்.என். ஏ. பிளவு காரணிகளின் மூலக்கூறு மரபணு ஆய்வுகள், எதிர்வினைகள் மற்றும் மரபணு வெளிப்பாட்டில் முன்-எம்ஆர்என்ஏ பிளவுபடுத்தலின் தாக்கத்தை ஆய்வு செய்கின்றனர்.
இவரது ஆராய்ச்சி சுட்டு எண் 32.40 மற்றும் எச் சுட்டுஎண் 18 (சுய மேற்கோள்களைத் தவிர்த்து) பெற்றுள்ளார். இவர் 2008 முதல் இந்திய அறிவியல் கழகத்தின் சகாவாக உள்ளார் (FNA-ID: P08-1472).
விருதுகளும் கௌரவங்களும்
விஜயராகவன் தனது பணிக்காக விருதுகள் பெற்றுள்ளார்.
உஷா உயிர் அறிவியல் ஆய்விதழின் ஆசிரியர் குழுவில் பணியாற்றியுள்ளார். இவர் மரபியல் (ஜெனடிக்ஸ்) ஆய்விதழின் இணை ஆசிரியராகப் பணியாற்றி வருகிறார்.
மேற்கோள்கள்
பகுப்பு:இந்திய நுண்ணுயிரியலாளர்கள் பகுப்பு:வாழும் நபர்கள் பகுப்பு:1961 பிறப்புகள்
தேசியப் பட்டியல் நாடாளுமன்ற உறுப்பினர்
தேசியப் பட்டியல் நாடாளுமன்ற உறுப்பினர் (National List Member of Parliament) என்பவர் இலங்கை நாடாளுமன்றத்துக்கு அரசியல் கட்சி ஒன்றினால் அல்லது சுயேட்சைக் குழு ஒன்றினால் நியமிக்கப்படும் உறுப்பினர் ஆவார். ஒரு அரசியல் கட்சிக்கு ஒதுக்கப்படும் தேசியப் பட்டியல் உறுப்பினர்களின் எண்ணிக்கை அக்கட்சி நாடாளுமன்றத் தேர்தலில் தேசிய அளவில் பெறும் வாக்குகளின் எண்ணிக்கையைக் கொண்டு தீர்மானிக்கப்படும். 225 உறுப்பினர்களைக் கொண்ட இலங்கை நாடாளுமன்றத்துக்கு 29 தேசியப் பட்டியல் உறுப்பினர்கள் நியமிக்கப்படுவார்கள். மீதமான 196 பேரும் நேரடியாக 22 தேர்தல் மாவட்டங்களில் இருந்து மக்களால் தேர்தெடுக்கப்படும் உறுப்பினர்கள் ஆவார்.
நோக்கம்
நாட்டு மக்களின் நன்மதிப்பைப் பெற்றுள்ள, தன்னுடைய வாழ்நாட்களை கல்வி அறிவைப் பெறுவதற்காக செலவு செய்த, ஆனால் அரசியல் பின்னணியோ அனுபவமோ அல்லது தேர்தல் ஒன்றின் போது மக்களின் வாக்குகளைப் பெறுவதற்கான அடிப்படையோ அல்லது வலையமைப்போ இல்லாத தொழில் வல்லுநர்கள், கல்வியாளர்கள், மற்றும் பல்துறைகளில் உள்ளவர்களுக்கும் நாடாளுமன்றத்திற்குச் செல்லும் வாய்ப்பை வழங்கி, அதன் மூலம் அவர்களுடைய அறிவின் பயனை மக்கள் அடையச் செய்வதற்காகவே தேசியப் பட்டியல் அறிமுகப்படுத்தப்பட்டது.
மேற்கோள்கள்
பகுப்பு:இலங்கையின் தேர்தல் மாவட்டங்கள் பகுப்பு:இலங்கை நாடாளுமன்றம்
குறுங்காடு தங்கசாமி
குறுங்காடு தங்கசாமி தமிழகத்தில் குறுங்காடு வளர்ப்பில் முன்னோடிகளில் ஒருவர். இவர் புதுக்கோட்டையில் சேந்தங்குடியில் இருந்த வறண்ட 10 ஏக்கர் நிலத்தை சில பத்து ஆண்டுகளில் குறுங்காடாக மாற்றினார். குறுங்காடு வளர்ப்பினால் பணம் ஈட்ட முடியும் என்றும் நிரூபித்தார்.
விவசாயிகள் தமக்கு சொந்தமான நிலத்தில் மூன்றில் ஒரு பங்கிலாவது ஒரு குறுங்காட்டை உருவாக்க வேண்டும் என்று இவர் பரிந்துரைக்கிறார். பயன்படுத்தப்படாமல் இருக்கும் அரசு நிலங்களிலும் அரசு பல வகை மரங்களை நட வேண்டும் என்று இவர் கூறுகிறார்.
வெளி இணைப்புகள்
பகுப்பு:தமிழ் விவசாயிகள் பகுப்பு:தமிழ் சுற்றுச்சூழல் செயற்பாட்டாளர்கள் பகுப்பு:இந்திய சுற்றுச்சூழல் செயற்பாட்டாளர்கள்
போயர்
இவர்கள் ஒரிசாவில் இருந்து வந்தவர்கள் எனப்படுகிறது. போயர் என்னும் பெயர் மாலர்களின் உட்பிரிவாகவும், ஏகாரிகளுக்குரிய பெயராகவும், ஒட்டர்களின் பட்டப் பெயராகவும், சவர இனத்தவரின் சமய சடங்குகளை செய்பவராகவும் உள்ளது. ஒரிய மொழி பேசும் பாவுரியர் அல்லது பவுரி என்பவர் பல்லக்குத் தூக்குவதைத் தம் குலத் தொழிலாக கொண்டிருந்தனர். இதனால் போயி, போயன் என்பன பல்லக்குத் தூக்குபவர் என்ற பொருளைத் தரக்கூடியது என்று தெரிகிறது. இந்த போயி என்னும் சொல் வேயி என்ற சொல்லின் திரிபாக இருக்கலாம் எனப்படுகிறது. மலை மேலிருந்து பல்லக்குக்குத் தேவையான மூங்கிலைக் கொண்டுவரும் தொழிலைச் செய்தவர்களாதலால் வேணி- போயி என்று அழைக்கப்பட்டிருக்கலாம்.
வரலாறு
தருமபுரி பகுதியில் குடி போயர், தேச போயர், காப்ரி போயர், பள்ளி போயர், ஜோகி போயர், ராஜூ போயர், ராஜகுல போயர், படே போயர், சின்ன போயர், சுண்ணாம்பு போயர் போன்ற பிரிவினர் வசிக்கின்றனர்.
போயர்கள் விஜயநகரப் பேரரசு காலத்தில் அவர்களின் படைகளுடன் தமிழ் நாட்டுக்கு வந்து குடியேறியதாக தெரிகிறது. இவர்கள் பெரும்பாலும் கல் உடைக்கும் மொழில், சுண்ணாம்புக் கல் தயாரிக்கும் தொழில் போன்றவற்றில் ஈடுபடுகின்றனர்.
இன்றைய நிலை
போயர்களை ஒன்றிய அரசு பிற பிற்படுத்தப்பட்டோர் பட்டியலிலும், ஆந்திரப்பிரதேசத்தில் பின்தங்கிய சமூக வகுப்பினராக ஏ பட்டியலிலும் அறிவித்துள்ளனர், மற்றும் தமிழகத்தில் போயர்கள் (Boya, Boyas, Boyer / Boyar) எனக் குறிப்பிட்டு பிற்பட்ட மற்றும் மிகவும் பிற்பட்ட பட்டியலில் உள்ளனர்.
மேற்கோள்கள்
பகுப்பு:சாதிகள் பகுப்பு:தெலுங்குச் சமூகங்கள்
அல்டிரிச் குடா
மேற்கோள்கள்
பகுப்பு:ஹொங்கொங்கில் உள்ள குடாக்கள் பகுப்பு:ஹொங்கொங் தீவு பகுப்பு:கிழக்கு மாவட்டம்
இலை உதிர்ப்பி
வெளி இணைப்புகள்
பகுப்பு:வேதிப் பொருட்கள்
செம்மலர் அன்னம்
செம்மலர் அன்னம் (Semmalar Annam) லட்சுமி ராமகிருஷ்ணன் இயக்கிய விமர்சன ரீதியாக பாராட்டப்பட்ட தமிழ்த் திரைப்படமான அம்மணி (2016) மூலம் புகழ் பெற்ற இந்திய திரைப்பட நடிகையாவார். இவர், கல்லூரியில் படிக்கும் போதே பதினைந்துக்கும் மேற்பட்ட குறும்படங்களை இயக்கி நடித்துள்ளார். பல சமூக மற்றும் சுற்றுச்சூழல் காரணங்களுக்காக கோயம்புத்தூரில் நிகழ்த்தப்பட்ட தெரு நாடகங்களுக்கு செம்மலர் நன்கு அறியப்பட்டவர்.
வாழ்க்கை
கோயம்புத்தூரைச் சேர்ந்த செம்மலர் அன்னம், ஏ. வி. கருப்பசாமி - பூவதி ஆகியோரின் மூத்த மகளாவார். இவருக்கு சமரன் என்ற இளைய சகோதரர் உள்ளார்.
கல்வி
கோயம்புத்தூர் கிருஷ்ணம்மாள் மேல்நிலைப்பள்ளியில் படித்த பிறகு பூ. சா. கோ கலை அறிவியல் கல்லூரியில் காட்சித்தொடர்பியல் படிப்பில் சேர்ந்தார். பின்னர் அதே கல்லூரியில் மக்கள் செய்தித் தொடர்பியலிலும், இதழியலிலும், முதுகலை பட்டம் பெற்றார். முறையான கல்விக்குப் பிறகு, சென்னையின் இசுடானிசுலாவ்ஸ்கி நடிப்புப் பள்ளியில் நடிப்பு மற்றும் நாடகம் குறித்த படிப்பைப் பெற்றார். இது தமிழ்த் திரையுலகில் காலடி எடுத்து வைக்க இவருக்கு உதவியது.
தொழில்
தனது கல்லூரிக் காலத்தில் சமூக காரணங்களுக்காக பல தெரு நாடகங்களை நிகழ்த்தினார். இந்த பல தெரு நாடகங்களை கல்லூரி சுற்றுச்சூழல் மன்றத்தின் கீழ் இவரது கல்லூரி பேராசிரியர் சி. ஆர். ஜெயப்பிரகாஷ் ஏற்பாடு செய்தார். இந்த தெரு நாடகங்கள் சமூகத்தில் நிறைய விழிப்புணர்வையும் நேர்மறையான மாற்றத்தையும் கொண்டுவருவதற்கும், இதனால் ஏற்படும் சுற்றுச்சூழல் பாதிப்புகளை மாற்றுவதற்கும் கருவியாக இருந்தன.
"அம்மணி" படத்தில், இவர் விரக்தியடைந்த மருமகளான அமுதா என்ற ஒரு முக்கிய கதாபாத்திரத்தில் நடித்திருந்தார். இவர் திரைபடங்கள் தவிர, பல விளம்பரங்களிலும், ஆவணப்படங்களிலும் நடித்துள்ளார்.
2021இல் "நீஸ்டீரீம் ஓ.டி.டி" தளத்தில் வெளியிடப்பட்ட "மாடத்தி" என்றத் தமிழ்ப் படத்தில் வேணி என்ற பாத்திரத்தில் நடித்துள்ளார்.
விருதுகள்
கலைஞர் தொலைக்காட்சியில் 2012இல் நடந்த ஒரு உண்மைநிலை நிகழ்ச்சியில் வெற்றி பெற்று ஒரு காரைப் பரிசாகப் பெற்றார். நடனம், நடிப்பு போன்ற பல கலை வடிவங்களில் தங்களது திறமையை நிரூபிக்கக்கூடிய நபருக்கு இந்த விருது வழங்கப்பட்டது.
மேற்கோள்கள்
பகுப்பு:இந்தியத் திரைப்பட நடிகைகள் பகுப்பு:கோவை மக்கள் பகுப்பு:1990 பிறப்புகள் பகுப்பு:வாழும் நபர்கள்
துத்தார் சுரங்கம்
துத்தார் சுரங்கம் (Duddar mine) என்பது பாக்கித்தானின் மிகப்பெரிய ஈயம் மற்றும் துத்தநாகச் சுரங்கமாகும். மேற்குப் பாக்கித்தானிலுள்ள பலூசிசுத்தான் மாகாணத்தில் இச்சுரங்கம் அமைந்துள்ளது. இச்சுரங்கத்தில் 50 மில்லியன் டன்களாக இருப்பில் உள்ள தாதுவில் 3.2% ஈயமும் 7% துத்தநாகமும் உள்ளன. இருப்புள்ளதாகக் கருதப்படும் தனிமங்களின் அளவைக் கணக்கிட்டால் 1.6 மில்லியன் டன்கள் ஈயமும் 3.5 மில்லியன் டன்கள் துத்தநாகமும் இருப்பில் இருப்பதாகக் கணக்கிடப்படுகிறது.
புற இணைப்புகள்
பகுப்பு:பாக்கித்தானிலுள்ள சுரங்கங்கள்
மாயவநாதன்
மாயவநாதன் தமிழ்த் திரைப்படப் பாடலாசிரியர் ஆவார்.
வெளி இணைப்புகள்
பகுப்பு:1936 பிறப்புகள் பகுப்பு:1971 இறப்புகள் பகுப்பு:கவிஞர்கள் பகுப்பு:பாடலாசிரியர்கள் பகுப்பு:திரைப்படப் பாடலாசிரியர்கள் பகுப்பு:தமிழகக் கவிஞர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள்
கூகுள் குறு மொழி
கூகுள் குறு மொழி (Google Apps Script) என்பது ஜாவாஸ்க்ரிப்ட்டை அடிப்படையாக வைத்து இயற்றப்பட்டதொரு குறுமொழியாகும். கூகுள் குழுமம் ஜிமெயில் (gmail), கூகுள் காலண்டர் (google calendar), கூகுள் டாக்ஸ் (google docs) போன்ற பல மென்பொருட்களை உருவாக்கி உள்ளது. இந்த மென்பொருட்களை இணைக்க, கூகுள் குறு மொழியைப் பயன்படுத்தலாம் என கூகுள் குழுமம் கூறுகின்றது.
வெளியிணைப்புகள்
பகுப்பு:படிவ நிரலாக்க மொழிகள் பகுப்பு:பல்லியக்குதள மென்பொருட்கள்
பாப்பானூர்
பகுப்பு:கிருஷ்ணகிரி மாவட்டத்திலுள்ள கிராமங்கள்
புளோரினின் ஓரிடத்தான்கள்
F18 என்ற ஃப்ளூரினின் அணுக்கருவானது அதிகபட்சமாக 110 நிமிடங்கள் அதாவது 2 மணி நேரம் என்ற அளவிலான அரைவாழ்வுக் காலத்தைக் கொண்டுள்ளது. இது பாசிட்ரான்களின் முதன்மையான மூலம் ஆகும். இது பாசிட்ரான் உமிழ் வெட்டுவரைவு வருடலில் (Positron Emission Tomography scanning) பயன்படுகிறது.
குறிப்புகள்
பகுப்பு:ஓரிடத்தான்கள் பகுப்பு:புளோரின்
அனந்தபால்லி
அனந்தபால்லி என்னும் ஊர், ஒடிசாவின் அனுகோள் மாவட்டத்தின் ஆட்டமல்லிக் மண்டலத்தில் உள்ளது.
அரசியல்
இது ஆட்டமல்லிக் சட்டமன்றத் தொகுதிக்கும், சம்பல்பூர் மக்களவைத் தொகுதிக்கும் உட்பட்டது.
அமைவிடம்
இது அனுகோளில் இருந்து 94 கி.மீ. தொலைவில் உள்ளது.
சான்றுகள்
பகுப்பு:அனுகோள் மாவட்டத்திலுள்ள ஊர்களும் நகரங்களும்
வீர் பால ரசுதோகி
வீர் பாலா ரசுதோகி (Veer Bala Rastogi) என்பவர் இந்தியாவில் உயிரியல் பாடப்புத்தகங்களை எழுதிய உயிரியலாளர் ஆவர். இவர் விலங்கியல் துறையில் முதுகலைப் பட்டம் பெற்று, தகுதி வரிசையில் 1வது இடத்தைப் பிடித்தார், மேலும் தங்கப் பதக்கமும் பெற்றார். இவர் முனைவர் பட்டத்தினை பிரபல விலங்கியல் நிபுணர் மறைந்த முனைவர் எம். எல். பாத்தியாவின் வழிகாட்டுதலின் மீரட் பல்கலைக்கழகத்தில் பெற்றார்.
தமிழ் ஸ்ரார் வானொலி
தமிழ் ஸ்ரார் வானொலி (ஆங்கிலம்:Tamil Star Radio ) கனடாவில் இருந்து ஒலிபரப்பாகும் 24 மணி நேர தமிழ் வானொலி. இது 2008 ஆம் ஆண்டு ஜூலை 14 இல் தொடங்கப்பட்டது. உலகெங்கும் உள்ள தமிழ் மக்களுக்கு துல்லியமான ஒலிபரப்புடன், சிறப்பான பல நிகழ்ச்சிகளினூடாக சிறந்த பொழுதுபோக்கினை வழங்குகின்றது.
வெளி இணைப்புகள்
பகுப்பு:கனேடியத் தமிழ் வானொலிகள்
சித்தனக்காவூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பூதத்தாழ்வார்
thumb|300px|பூதத்தாழ்வார் மாமல்லபுரத்தில் பிறந்த இடமாகக் கருதப்படும் இடத்துக்கு அண்மையில் உள்ள தலசயனப் பெருமாள் கோயில். இது குறித்து அறிவித்தல் பலகையில் எழுதப்பட்டிருப்பதைக் காண்க. பூதத்தாழ்வார் வைணவ நெறியைப் பின்பற்றிப் பக்தியில் சிறந்து விளங்கிய பன்னிரு ஆழ்வார்களுள் ஒருவர். முதல் ஆழ்வார்கள் எனப் போற்றப்பட்ட மூன்று ஆழ்வார்களுள் ஒருவராக விளங்கினார். மாமல்லபுரத்தில் பிறந்த இவர் வைணவ நூல்களின் தொகுப்பான நாலாயிர திவ்வியப் பிரபந்தங்களில் உள்ள இரண்டாம் திருவந்தாதியைப் பாடியுள்ளார். இது நூறு வெண்பாக்களால் ஆனது.
அவதாரத்தலம்
மாமல்லபுரத்திலுள்ள தலசயனப் பெருமாள் கோயிலை அண்டிய பகுதியிலேயே இவர் பிறந்ததாகக் கருதப்படுகிறது. இக் கோயிலின் முன்பு இதைக் குறித்த மண்டபம் ஒன்றும் இருந்ததாகத் தெரிகிறது. இக் கோயிலின் வெளிச் சுவரிலே அதனைப் பூதத்தாழ்வாரின் அவதாரத்தலம் எனக் குறிப்பிடும் அறிவிப்புப் பலகை ஒன்று பொருத்தப்பட்டிருப்பதைக் காணலாம்.
கௌமோதகி அம்சம்
திருமாலின் கையில் உள்ள ஐந்து ஆயுதங்களில் ஒன்றான கௌமோதகி என்னும் பெயருடைய கதாயுதத்தின் அம்சமாக இவர் பிறந்தார் என வைணவம் நம்புகின்றது. திருமாலின் மீது இவர் கொண்ட பக்தியைக் காட்டும் இவரது பாடல்களிலே இவருடைய தமிழ்ப் பற்றும் புலப்படுகின்றது.
முதலாழ்வார்கள்
இவர் பொய்கையாழ்வார், பேயாழ்வார் எனும் ஆழ்வார்களுடன் ஒரே காலத்தில் வாழ்ந்தவராவார்.இவர்கள் மூவரும் ஞான, பக்தி, வைராக்கியங்கள் மிக்க துறவறம் பூண்டு, ஆண்டவனின் நினைவிலேயே உருகி உள்ளம் கனியப் பாடியவர்கள். உண்டியே உடையே என உகந்தோடும் மக்களோடு கலவாமல் ஒரு நாள் இருந்த இடத்தில் ஒரு நாள் இராமல் ஒருவரை ஒருவர் அறியாமல் தனித்தனியே சஞ்சரித்துக்கொண்டிருந்தனர்.
கால நிர்ணயம்
! ஆதாரம் ! முதலாழ்வார்களின் காலம் நூற்றாண்டின் தொடக்கம் வரை
இறைவனின் நாடகம்
இந்து சமயத்தாரால், குறிப்பாக வைணவப்பிரிவினரால், நம்பிக்கையுடன் போற்றப்படும் இவ்வரலாறு சுவை மிகுந்தது. இறைவன், இவர்களால் உலகை உய்விக்க கருதித் திருக்கோவலூரில், ஒரு வீட்டின் இடைகழியில் மழை பெய்யும் ஒரு நாள் இரவில் ஒருங்கிணைத்தான். எவ்வாறெனில், தனித்தனியாக தலயாத்திரை மேற்கொண்ட மூன்று ஆழ்வார்களும் திருக்கோவலூரில் ஒரே சமயத்தில் நுழைய பெருமழை உண்டானது. மழைக்கு ஒதுங்கும் பொருட்டு ஒரு குடிசையை நெருங்க அவ்விடம் ஒருவர் படுக்கலாம், இருவர் அமரலாம், மூவர் நிற்கலாம் எனும் அளவில் இருக்க இம்மூவரும் அங்குச் சிறிது நின்றுகொண்டிருக்க நான்காமவராக இருந்து இருளில் நெருக்கத்தை உண்டுபண்ணினான் இறைவன்.
நெருக்கத்தின் காரணத்தை அறிய வேறு விளக்கின்மையால், பொய்கையார் பூமியாகிற தகழியில் (அகல் விளக்கு) கடல்நீரை நெய்யாகக் கொண்டு சூரியனை விளக்காக ஏற்றினார். பூதத்தார் அன்பாகிய தகழியில் (அகல் விளக்கு) ஆர்வத்தை நெய்யாகக் கொண்டு சிந்தையாகிய திரியில் ஞானவிளக்கை ஏற்றினார். இவ்விரண்டின் ஒளியால் இருள் அகல, நெருக்கத்திற்குக் காரணமான இறைப்பொருளைக் கண்டார். பின் மூவரும் அப்பொருளின் சொரூபத்தை அறிந்து அனுபவித்து ஆனந்தம் எய்தினர். இவ்வரலாற்றின் உட்பொருள் யாதெனில் பொய்கையாரின் செயல் புற இருள் நீக்கியது, பூதத்தார் செயல் அக இருளை நீக்கியது. அக இருள், புற இருள் இவ்விரண்டும் நீங்கினால் பரமனைக் காணலாம். ஆக முதல் இரண்டு ஆழ்வார்கள் செயல்கள் அக, புற இருள் நீக்க பேயாழ்வார் இறைவனின் வடிவழகை அன்பெனும் வெளிச்சத்தில் கண்டார் என்பதாம்.
மூன்று திருவந்தாதிகள்
அவ்வானந்தம் உள்ளடங்காமல் மேலே வழிந்து செய்யுள் வடிவமாக வெளி வரலாயிற்று. அச்செய்யுள் தொகுதியே முறையே முதல் திருவந்தாதி (பொய்கையாருடையது), இரண்டாம் திருவந்தாதி (பூதத்தாருடையது), மூன்றாம் திருவந்தாதி (பேயாருடையது) எனப்பெயர் பெற்றன. இறைவனின் நாடகம் உண்மையில் நடந்தது என்று இந்து சமயத்தார் நம்புவதற்கு இம்மூன்று திருவந்தாதிகளிலுள்ள பாடல்களே முக்கிய சான்றுகளாகின்றன.
ச்
ச் தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் பதினாறாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "சகர மெய்" அல்லது சகர ஒற்று என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இச்சன்னா" என வழங்குவர்.
"ச்" இன் வகைப்பாடு
தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் ச் மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்
தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் ச் வல்லின மெய் வகையைச் சேர்ந்தது. இவ்வெழுத்து, வன்மையான ஓசை உடையது ஆதலால் வல்லின வகையுள் சேர்க்கப்பட்டுள்ளது.
இனவெழுத்துகள்
எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது ச், ஞ் என்னும் இரண்டும் நாக்கின் நடு மேல்வாயின் நடுவைப் பொருந்த உருவாவதால் ச், ஞ் இரண்டும் ஒன்றுக்கு ஒன்று இன எழுத்தாக அமைகின்றன. .
சகர உயிர்மெய்கள்
ச் தமிழ் எழுத்துகளில் அடிப்படையான எழுத்து. ஒலி அடிப்படையில் ச் உடன் பிற உயிர்கள் சேரும்போது சகர உயிர்மெய்கள் பெறப்பட்டாலும், வரி வடிவத்தில் அகரத்தோடு சேர்ந்த சகர வர்க்க எழுத்தே அடிப்படையான வரிவடிவமாக உள்ளது. இவ்வரிவடிவுடன் புள்ளி ஒன்றைச் சேர்ப்பதன் மூலமே தனி மெய்யான ச் பெறப்படுகின்றது.
சகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள அட்டவணை காட்டுகின்றது.
உசாத்துணைகள்
பகுப்பு:தமிழ் எழுத்துக்கள்
இசுமீர்
இசுமீர் (İzmir) அனத்தோலியாவின் மேற்கு எல்லையில் அமைந்துள்ள பெருநகரம் ஆகும். இது இசுதான்புல், அங்காரா என்பவற்றுக்கு அடுத்த துருக்கியில் மூன்றாவது அதிக மக்கள் தொகை கொண்ட நகரமாகும். இசுமியரின் பெருநகரப் பகுதி இசுமீர் வளைகுடா நீரால் சூழப்பட்டுள்ளது. இந்நகரத்தின் பழைய நகரம் சிமிர்னா (சிமிர்னி, Smyrna, Smyrni Σμύρνη) என்று அழைக்கப்பட்டுவருகிறது. இந்த நகரம் இலத்தீன் நெடுங்கணக்கின் துருக்கிய பின்பற்றலில் 1928 இசுமீர் என்ற பெயருடன் சர்வதேச அங்கீகாரம் பெற முன் பொதுவாக ஆங்கிலத்தில் சிமிர்னா என்ற பெயராலேயே குறிப்பிடப்பட்டது.
2014 இன் மக்கள் தொகை அடிப்படையில் இசுமீரின் மக்கள் தொகை 2,847,691 ஆகும். இசுமீர் மாகாணத்தின் மொத்த மக்கள் தொகை 4,113,072 ஆகும்.
கல்வி
கீழ் வரும் பல்கலைக்கழகங்கள் இசுமீருக்கு அருகில் அமைந்துள்ளது:
காலநிலை
இசுமீர் மத்தியதரைக்கடல் காலநிலையை (கோப்பென் காலநிலை வகைப்பாடு: சூடான கோடைகால மத்தியதரைக்கடல் காலநிலை) கொண்டுள்ளது. இது நீண்ட, சூடான மற்றும் வறண்ட கோடை காலத்தைக் கொண்டுள்ளது. இதன் குளிர்காலம் இலேசான குளிரையும் மற்றும் மழையாகவும் காணப்படும். இசுமீரின் வருடாந்த திடீர் மழைவீழ்ச்சி சராசரி 686 mm ஆகும்; ஆயினும் 77% மழைவீழ்ச்சி நவம்பர் தொடக்கம் மார்ச் வரையே வீழ்கின்றது. மிகுதி மழைவீழ்ச்சி ஏப்ரல் மூலம் மே தொடக்கம் செப்டெம்பர் மூலம் அக்டோபர் வரையும் வீழ்கின்றது. சிறிய அளவு மழைவீழ்ச்சி சூன் தொடக்கம் ஆகஸ்ட் வரை கிடைக்கபெறுகின்றது.
குளிர் காலத்தில் அதிக வெப்பநிலை வழமையாக 10 and 16 C இற்கு இடைப்பட்டதாகவே காணப்படும். இசுமீரில் திசம்பர் தொடக்கம் பெப்ரவரி வரை சிலநேரங்களில் அரிதாகவே பனிப்பொழிவு இடம்பெறுகின்றது. கோடை காலத்தின் போது, காற்று வெப்பநிலை சூன் தொடக்கம் செப்டெம்பெர் வரை 40 Cஆக அதிகமாக ஏறிச்செல்லும்; எனினும் வழமையாக 30 and 36 C இற்கு இடையாகவே காணப்படுகிறது.
மழைவீழ்ச்சி பதிவு = 145.3 kg/m2 (29. செப்டம்பர் 2006)
வெளி இணைப்புகள்
பகுப்பு:துருக்கியின் நகரங்கள் பகுப்பு:ஆசிய மாதக் கட்டுரைகள் நவம்பர் 2015
ஐக்கிய அமெரிக்காவில் தமிழ்க் கல்வி
ஐக்கிய அமெரிக்காவில் தமிழ் கல்வி என்பது ஐக்கிய அமெரிக்காவில் தமிழ் மொழியைக் கற்ற இருக்கும் வழிமுறைகள், தமிழ் கல்வியின் நிலைமை என்பவற்றைப் பற்றியது. அமெரிக்காவில் சில பல்கலைக்கழகங்களில் தமிழ் மொழி, தமிழியல் பாடங்கள் உண்டு. ஒரு பல்கலைக்கழகத்தில் தமிழ் இருக்கை ஒன்றும் உள்ளது. பல தன்னார்வலர்களும் தமிழ் வகுப்புக்களை நடத்துகிறார்கள்.
அட்லாண்டா
அட்லாண்டாவில், ஜியார்ஜியா அங்கீகாரக் குழுவின் ஏற்பு பெற்ற சில தமிழ்ப் பள்ளிகள் இயங்குகின்றன. இவை கலிஃபோர்னியா தமிழ் அக்காதமியின் பாடத்திட்டத்தை பயன்படுத்துகின்றன. இவற்றில் சில நூறு மாணவர்கள் பயில்கின்றனர்.
பகுப்பு:ஐக்கிய அமெரிக்காவில் தமிழ் கல்வி
கலங்கிய நதி
கலங்கிய நதி ஒரு தமிழ்ப் புதினம் ஆகும். இப்புதினத்தை எழுதியவர் பி. ஏ. கிருஷ்ணன் ஆவார். இப்புதினமானது காலச்சுவடு பதிப்பகத்தாரால் 2012 ஆம் ஆண்டு ஜனவரி மாதம் வெளியிடப்பட்டது. இந்நூல் பி.ஏ.கிருஷ்ணன் ஆங்கிலத்தில் எழுதிய த மட்டி ரிவர் (The Muddy River) என்பதன் தமிழாக்கம் ஆகும். இந்நூலை அவர் 2002 ஆம் ஆண்டே எழுதி முடித்துவிட்டார். பின்னர் மேலதிக திருத்தங்களை 2009 ஆம் ஆண்டில் செய்தார். இப்புதினத்தில் வரும் ரமேஷ் மற்றும் சந்திரன் ஆகியோரின் வாழ்க்கையைப் பற்றிய கதை இது. மேலும் கதாப்பாத்திரம் காந்தியின் கொள்கைகளில் ஈடுபாடு கொள்வதாகக் காட்டப்பட்டிருக்கும். மேலும் கதையானது அஸ்ஸாமில் நடக்கும் தீவிரவாதம், கம்யூனிசம், அஸ்ஸாம் பூர்வீக குடிகளுக்கும் பங்களாதேஷ் முஸ்லீம்களுக்குமான பிரச்சினை, காந்தி என பல விஷயங்களை உள்ளடக்கியதாகும்.
பகுப்பு:காலச்சுவடு பதிப்பக நூல்கள்
பிரித்தானியாவில் தமிழ் கல்வி
மேற்சான்றுகள்
பகுப்பு:நாடுகள் வாரியாகத் தமிழ் கல்வி
மைத்ரீ சிறப்பு பள்ளி
thumb|right|150px |மைத்ரீ சிறப்பு பள்ளி
மைத்ரீ சிறப்பு பள்ளி சென்னையைச் சேர்ந்த ஒரு சிறப்பு பள்ளியாகும். இது மன நலம் குன்றிய குழந்தைகளுக்காக மன நலம் குன்றிய குழந்தைகளின் பெற்றோர்களால் நடத்தப்படும் ஒரு பள்ளியாகும்.
அமைப்பு
மைத்ரீ, 1994ல் தொடங்கப்பட்ட ஒரு சிறப்பு பள்ளியாகும். தங்கள் மனவளர்ச்சி குன்றிய குழந்தைகள் செல்ல எந்த நல்ல பள்ளியும் இல்லாத நிலையில் ஏழு பெற்றோர்களால் 1994 இல் தொடங்கப்பட்டது. இந்த பள்ளியில் 600க்கு மேற்பட்ட பெற்றோர்கள் பங்கு கொண்டுள்ளனர்.
வெளியிணைப்புகள்
பகுப்பு:சென்னை மாவட்டத்திலுள்ள பள்ளிகள்
பி. அண்ணாவி
மேற்கோள்கள்
பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள்‎ பகுப்பு:திருச்சிராப்பள்ளி அரசியல்வாதிகள்
இரீட்டா திவாரி
ரீட்டா திவாரி (Rita Tewari) இந்தியாவைச் சேர்ந்த ஒரு விஞ்ஞானியாவார். ஒட்டுண்ணியியல் நிபுணரான இவர் மலேரியாவின் மூலக்கூறு உயிரியலை ஆய்வு செய்துவருகிறார். தற்போது நாட்டிங்ஙாம் பல்கலைக்கழகத்தில் பேராசிரியராக பதவி வகித்து வருகிறார்.
ஆரம்பகால வாழ்க்கை மற்றும் கல்வி
திவாரி இந்தியாவின் புது தில்லியில் பிறந்தார். ஆனால் வளரும்போது நாட்டின் வடகிழக்குப் பகுதியில் இருந்தார். இவரது தந்தை சமூக அறிவியலில் பேராசிரியராக இருந்தார். திவாரி தனது இளம் வயதில் ஏழு முறை மலேரியா நோயால் பாதிக்கப்பட்டதாக தெரிவிக்கிறார். ஆரம்பத்தில் பல்கலைக்கழகத்தில் மருத்துவம் படிக்க விரும்பினார். ஆனால் உள்ளூர் பகுதியில் தேர்வு இல்லாததால் அதற்கு பதிலாக விலங்கியல் படிக்க வேண்டியிருந்தது. தில்லி பல்கலைக்கழகத்தில் எக்சு-குரோமோசோம் மரபியல் பாடத்தில் முனைவர் பட்டப் படிப்புக்காக திவாரி மீண்டும் தான் பிறந்த நகரத்திற்கு திரும்பினார்.
தொழில்
திவாரி 1989 ஆம் ஆண்டு முனைவர் பட்டப் படிப்பை முடித்த பிறகு ஐரோப்பா முழுவதும் பல ஆராய்ச்சிப் பதவிகளை வகித்தார். காலவரிசைப்படி, பிரான்சு நாட்டின் தேசிய வேளாண் ஆராய்ச்சி நிறுவனத்தில்  முனைவர் பட்ட மேற்படிப்பு ஆராய்ச்சியாளர், தேசிய மருத்துவ ஆராய்ச்சி நிறுவனம் / கேம்பிரிட்ச்சு  பல்கலைக்கழகம் மற்றும் ஈராசுமசு பல்கலைக்கழகம்,  ரோட்டர்டாம், மற்றும்  நார்வே நாட்டின் சார்சு சர்வதேச மையத்தில்  கடலியல் மூலக்கூறு உயிரியல் மூத்த விஞ்ஞானி  உள்ளிட்ட பதவிகள் இவற்றில் அடங்கும். 1999 ஆம் ஆண்டு இலண்டன் இம்பீரியல் கல்லூரியில் ஆராய்ச்சி விரிவுரையாளராக பணியமர்த்தப்பட்டார். அங்கு இவர் முதலில் எலிகள் மாதிரிகளைப் பயன்படுத்தி மலேரியாவில் ஆராய்ச்சி  செய்யத் தொடங்கினார். ஆலிவர் பில்கரின் ஆய்வகத்துடன் பிளாசுமோடியம் பெர்கேயின் வாழ்க்கைச் சுழற்சியில் கால்சியம் சார்ந்த புரத கைனேசின் பங்கு பற்றிய ஆராய்ச்சியில் பங்களித்த இவர் ஒன்பது ஆண்டுகள் இங்கு இருந்தார். ஒட்டுண்ணியின் பாலியல் இரத்த நிலை வடிவங்களை கொசு எடுத்துக்கொண்டவுடன் இனப்பெருக்க வடிவங்களாக மாற்றுவதில் புரதம் மற்றும் கால்சியம் வெளியீட்டின் முக்கியத்துவத்தை இவரது முடிவுகள் நிரூபித்தன.
திவாரி 2008 ஆம் ஆண்டு நாட்டிங்ஙாம் பல்கலைக்கழகத்தில் விரிவுரையாளரானார். பின்னர் 2012 ஆம் ஆண்டு இணை பேராசிரியராகவும், 2015 ஆம் ஆண்டு முழு பேராசிரியராகவும் உயர்த்தப்பட்டார்.
திவாரி மற்றும் இவரது ஆய்வகம் மலேரியா பரவுதல் மற்றும் வளர்ச்சியில் மூலக்கூறுகளைப் படிப்பதில் கவனம் செலுத்துகின்றன. மருந்துகளுக்கான புதிய இலக்குகளை கண்டுபிடிக்கும் நம்பிக்கையில், ''கொறித்துண்ணி மலேரியா பி. பெர்கேயை ஒரு மாதிரியாகவும் பயன்படுத்துகின்றன.'' குழுவால் வெளியிடப்பட்ட ஒரு 2012 ஆய்வு  ஒட்டுண்ணி ஒகினேட்டு வடிவமாக செயல்படுவதற்கு ஒரு மலேரியா பாசுபோடேசை  அடையாளம் கண்டுள்ளது. இது கொசு மூலம் ஒட்டுண்ணியை பரப்புகிறது. ஒரு வருடம் கழித்து இவர்கள் ஒட்டுண்ணியின் வளர்ச்சிக்கு அவசியமான கால்சியம் டிரான்சுபோர்ட்டரைக் கண்டுபிடிக்க உதவினார்கள். 2014 ஆம் ஆண்டு திவாரியின் குழு பி பெர்கெய் மரபணு முழுவதும் அடையாளம் காணப்பட்ட பாசுபேட்டேசின் மரபணு திரையை வெளியிட்டது.   பாதி மரபணுக்களுக்கு ஒரு மரபணு என்ற நிலையை உருவாக்க முடியவில்லை. இது ஒட்டுண்ணியின் வாழ்வில் இன்றியமையாத ஒரு செயல்பாட்டைக் குறிக்கிறது. மேலும் ஆறு மரபணுக்கள் பாலியல் வளர்ச்சி மற்றும் பரிமாற்றத்தில் முக்கிய பங்கு வகிப்பதாக கண்டறியப்பட்டது. புரோட்டீன் அமைப்பொத்த மரபணு வரிசை  மற்றும் மரபணு கையாளுதலுக்கான மரபணு பகுப்பாய்வு  போன்றவை திவேரியின் ஆய்வுகளில் தொடர்ந்து முக்கிய பங்கு வகிக்கின்றன. இதில் மலேரியா சுழற்சியின் 2015 ஆம் ஆண்டு கண்டுபிடிப்பு மற்றும் கொசுக்களில் கூட்டுப்பருவ வடிவத்தின் வளர்ச்சியில் இவற்றின் முக்கியத்துவம் ஆகியவையும் அடங்கும்.
அந்தோனி ஓல்டர், ராபர்ட் சிண்டன் மற்றும் மரியா மோட்டா உட்பட பல குறிப்பிடத்தக்க மலேரிய நிபுணர்கள் திவாரியுடன் இணைந்து  ஆய்வுப்பணியை நிறைவேற்றினார்கள்.
மேற்கோள்கள்
பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:இந்தியப் பெண் அறிவியலாளர்கள்
ரஹா சட்டமன்றத் தொகுதி
ரஹா சட்டமன்றத் தொகுதி (Raha Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பட்டியல் சாதியினருக்காக ஒதுக்கப்பட்ட ஒரு தனித்தொகுதி ஆகும். இது நெளகாங் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
கல்லாடனார் (தொல்காப்பிய உரையாசிரியர்)
கல்லாடனார் தொல்காப்பியத்துக்கு உரை எழுதியோரில் ஒருவர். சங்ககாலப் புலவர் கல்லாடனார் வேறு, தொல்காப்பிய உரையாசிரியர் கல்லாடனார் வேறு. தொல்காப்பியத்துக்கு உரை எழுதிய கல்லாடர் 15 ஆம் நூற்றாண்டில் விஜயநகரப் பேரரசின் காலத்தில் வாழ்ந்தவர். கல்லாடனாரைக் கல்லாடர் எனவும் குறிப்பிடுகின்றனர்.
இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் எழுத்ததிகாரம் பகுதிக்கு மட்டும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது.
தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. இந்த ஐவருள் ஒருவர் கல்லாடனார். ஏனையோர் தெய்வச்சிலையார், இளம்பூரணர், சேனாவரையர், நச்சினார்க்கினியர் ஆகியோர்
தொல்காப்பியத்துக்குக் கல்லாடனார் எழுதிய உரை அச்சாகி வெளிவந்துள்ளது. கல்லாடனார் உரை தொல்காப்பியம் சொல்லதிகாரத்தில உள்ள ஒன்பது இயல்களில் முதல் ஏழு இயல்களுக்கு முழுமையாகவும் எட்டாம் இயல் இடையியலில் முதல் பத்து நூற்பாக்களுக்கும் கிடைத்துள்ளன. இவரது உரைநூல் பதிப்புடன் இணைக்கப்பட்டுள்ள பழைய உரை சொல்லதிகாரம் முதல் மூன்று இயல்களுக்கு மட்டுமே கிடைத்துள்ளது.
அடிக்குறிப்பு
பகுப்பு:தொல்காப்பிய உரையாசிரியர்கள் பகுப்பு:தமிழ் உரையாசிரியர்கள்
உதய்பூர் இராச்சியம்
உதய்பூர் இராச்சியம் அலலது மேவார் இராச்சியம் (Udaipur State or Mewar Kingdom), தற்கால இராஜஸ்தான் மாநிலத்தின் தென்கிழக்கில் அமைந்த மேவார் பிரதேசத்தை கி பி 730 முதல் சித்தோர்கார் நகரத்தை தலைமையிடமாகக் கொண்டு நிறுவப்பட்டது. பின்னர் உதய்பூர் நகரத்தை புதிய தலைநகராகக் கொண்டு இயங்கியது. உதய்பூர் இராச்சிய மன்னர்கள் தங்களின் முதல் தலைநகரமான நக்டாவில் சகஸ்ரபாகு கோயில்கள் கட்டினர்.
உதய்பூர் இராச்சியம் 18-19-ஆம் நூற்றாண்டுகளில் பிரித்தானிய இந்திய அரசின் கீழ் இயங்கிய சமஸ்தானம் ஆகும். இந்திய விடுதலைக்குப் பின்னர் 6 ஏப்ரல் 1949-இல் மேவார் இராச்சியம் இந்தியாவுடன் இணைக்கும் ஒப்பந்தத்தில் கையொப்பமிட்டது.
மேவார் இராச்சியத்தை இராசபுத்திர குல கலோத் மற்றும் சிசோதிய வம்சத்தினர்  கிபி 730 முதல் 1949 முடிய 1,400 ஆண்டுகளுக்கு மேலாக ஆண்டனர்.
வரலாறு
மராத்தியப் பேரரசிற்கு எதிராக நடைபெற்ற இரண்டாம் ஆங்கிலேய மராத்தியப் போரில் உதய்பூர் இராச்சியப் படைகள், பிரித்தானியக் கம்பெனி படைகளுக்கு ஆதரவாக போரிட்டனர். பின்னர் உதய்பூர் இராச்சியம் 31 சனவரி 1818 முதல் துணைப்படைத் திட்டத்தின் கீழ் ஆங்கிலேயருக்கு அடங்கிய சுதேச சமஸ்தானமாக செயல்பட்டது. பிரித்தானிய அதிகார வர்க்கம், மேவார் இராச்சிய மன்னர்களுக்கு, 19 பீரங்கி குண்டுகள் முழங்கி மரியாதை செய்தது. உதய்பூர் இராச்சியத்தின் இறுதி மன்னர் பூபால சிங், உதய்பூர் சமஸ்தானத்தை இந்தியாவுடன் இணைக்கும் ஒப்பந்தத்தில் 7 ஏப்ரல் 1949 அன்று கையொப்பமிட்டார். பின்னர் உதய்பூர் இராச்சியம் இந்தியாவுடன் இணைந்தது.
மேவாரின் கலோத் வம்சம்
கோசலத்திலிருந்து கி பி இரண்டாம் நூற்றாண்டில் சௌராட்டிர நாட்டில் குடிபெயர்ந்த கனக்சென் என்ற சத்திரியரின் வழித்தோன்றல்களான கலோத்திய வம்சத்தினர் தங்களை வல்லபியின் ஆட்சியாளர்கள் என அழைத்துக் கொண்டனர். பின்னர் இராஜஸ்தானின் இதர் பகுதியைக் கைப்பற்றி ஆண்டனர்.
கி பி 7-ஆம் நூற்றாண்டில் கலோத்திய வம்ச மன்னர்கள், கூர்ஜர-பிரதிகாரப் பேரரசு,  இராசபுத்திர குல சௌகான்களுடன் இணைந்து  இசுலாமிய படையெடுப்புகளை எதிர்த்துப் போரிட்டனர்.
கி பி 12-ஆம் நூற்றாண்டில் இதர் நகரை விட்டு அகன்ற கலோத்திய வம்ச மன்னர் முதலாம் கரன்சிங்கின் மூத்த மகன் துங்கர்பூரிலும், இளையமகன் சிசோதியாவிலும் தங்கள் ஆட்சியை நிறுவினர்.
வெளி இணைப்புகள்
பகுப்பு:இந்தியாவின் மன்னராட்சிகள் பகுப்பு:பிரித்தானிய இந்தியா பகுப்பு:இந்திய அரச மரபுகள் பகுப்பு:முன்னாள் முடியாட்சிகள் பகுப்பு:இராஜஸ்தான் வரலாறு
கலக்குந்தன்மை
thumb|டீசல் எரிபொருள் நீரில் கலக்குந்தன்மையினால் பிரகாசமான [[வானவில்|வானவில்லின் செயலையொத்த மென்படல குறுக்கீட்டின் விளைவு]] கலக்குந்தன்மை (Miscibility) என்பது அனைத்து விகிதாச்சாரங்களிலும் கலக்க வேண்டிய இயல்புடைய பொருட்கள் இணைந்து (அதாவது, எந்தவொரு செறிவிலும் முழுமையாக கரைக்ககூடிய) ஒரேவிதமான கரைசலாக உருவாக்குகிறது. இந்த சொல் பெரும்பாலும் திரவங்களில் பயன்படுத்தப்படுகிறது, ஆனால் திடப்பொருட்களும் வாயுக்களும் பொருந்தும். உதாரணமாக, நீர் மற்றும் எத்தனால் இணைந்த கரைசலில் அவை இரண்டும் அனைத்தும் ஒத்த விகிதாச்சாரத்தில் கலக்கப்படுகின்றன.
இதற்கு மாறாக, ஒரு குறிப்பிடத்தக்க விகித்தில் பொருட்களின் கலப்பு உருவாகவில்லை என்றால் ஒன்றுடன் ஒன்று கலவாத்தன்மை உடையனவாக கருதப்படுகின்றன. உதாரணமாக, பியூட்டனோன் (Butanone) தண்ணீரில் கணிசமாக கரையக்கூடியது, ஆனால் இந்த இரண்டு கரைப்பான்களும் அனைத்து விகிதாச்சாரங்களிலும் கலக்க வேண்டிய இயல்புடையவை இல்லை, ஏனென்றால் அவைகளின் இயல்பு எல்லா விகிதங்களிலும் கரையக்கூடியவை அல்ல.
மேற்கோள்கள்
பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள் பகுப்பு:வேதியியல் கலைச்சொல்லியல்
1518
1518 (MDXVIII) பழைய யூலியன் நாட்காட்டியில் வெள்ளிக்கிழமையில் துவங்கிய சாதாரண ஆண்டு ஆகும்.
ஜொசப்பின் பெர்னாட்
ஜொசப்பின் பெர்னாட் (Josephine Barnard, பிறப்பு: திசம்பர் 28 1978), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப்  போட்டிகளிலும்  கலந்து கொண்டுள்ளார். 2001/02-2003 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,   2001/02-2003/04 பருவ ஆண்டுகளில்,  ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1978 பிறப்புகள் பகுப்பு:வாழும் நபர்கள்
நானோபைரசு
நானோபைரசு (Nannophrys) என்பது இலங்கையில் மட்டும் காணக்கூடிய தவளை பேரினமாகும். இது பெரிய தவளை குடும்பமான இராணிடேயில் வைக்கப்பட்டது. ஆனால் டி. என். ஏ. வரிசைகளைப் பயன்படுத்தி மேற்கொள்ளப்பட்ட இன உறவு முறை ஆய்வின் முடிவில் இப்போது டைகுரோகுளோசிடே குடும்பத்தில் சேர்க்கப்பட்டுள்ளது. இவை சில நேரங்களில் மெலிந்தஉடல் தவளைகள் என்ற பொதுவான பெயரில் அறியப்படுகின்றன.
சூழலியல்
நானோபைரசு பேரினத்தினைச் சார்ந்த சிற்றினத் தவளைகள் தட்டையான உடலினைக் கொண்டுள்ளன. இவை தெளிவான நீர் ஓடைகளுக்கு அருகே குறுகிய, கிடைமட்ட பாறை பிளவுகளுக்கு இடையில் வாழ்கின்றன.
இனங்கள்
இப்பேரினத்தின் கீழ் நான்கு சிற்றினங்கள் உள்ளன. அவை:
மேற்கோள்கள்
பகுப்பு:தவளைகள்
நாளை உனது நாள்
நாளை உனது நாள் (Naalai Unathu Naal) 1984 ஆம் ஆண்டு வெளிவந்த தமிழ்த் திரைப்படமாகும். ஏ. ஜெகநாதன் இயக்கத்தில் வெளிவந்த இத்திரைப்படத்தில் விஜயகாந்த், நளினி மற்றும் பலரும் நடித்துள்ளனர்.
பாடல்கள்
இத்திரைப்படத்திற்கு இளையராஜா இசையமைத்தார்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:விஜயகாந்த் நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:நளினி நடித்த தமிழ்த் திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:செந்தாமரை நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:சத்யராஜ் நடித்த திரைப்படங்கள்
மிர்னா கட்ஸ்
மிர்னா கட்ஸ் (Myrna Katz), தென்னாப்பிரிக்கா  பெண்கள் தேர்வுத் துடுப்பாட்ட  அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 1972ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:வாழும் நபர்கள்
அந்துளியா
அந்துளியா என்னும் ஊர், ஒடிசாவின் அனுகோள் மாவட்டத்தில் உள்ளது. இது அனுகோள் வட்டத்துக்கு உட்பட்டது.
அரசியல்
இது ஆட்டமல்லிக் சட்டமன்றத் தொகுதிக்கும், சம்பல்பூர் மக்களவைத் தொகுதிக்கும் உட்பட்டது.
அமைவிடம்
இது மாவட்டத் தலைநகரான அனுகோளில் இருந்து 10 கி.மீ தொலைவில் உள்ளது.
சான்றுகள்
பகுப்பு:அனுகோள் மாவட்டத்திலுள்ள ஊர்களும் நகரங்களும்
மேல் தீர் மாவட்டம்
மேல் தீர் மாவட்டம் (Upper Dir District) (بر دير ولسوالۍ, ), பாகிஸ்தான் நாட்டின் வடக்கில் உள்ள கைபர் பக்துன்வா மாகாணத்தின் 36 மாவட்டங்களில் ஒன்றாகும். இதன் நிர்வாகத் தலைமையிடம் தீர் நகரம் ஆகும். தீர் நகரம், கைபர் பக்துன்வா மாகாணத் தலைநகரான பெசாவர் நகரத்திற்கு வடக்கே 269 கிலோ மீட்டர் தொலைவில் உள்ளது. 1970-ஆம் ஆண்டில் தீர் மாவட்டத்தின் பகுதிகளைக் கொண்டு மேல் தீர் மாவட்டம் மற்றும் கீழ் தீர் மாவட்டம் என இரண்டாகப் பிரிக்கப்பட்டது.
அமைவிடம்
பாகிஸ்தானின் வடக்கில் உள்ள மேல் தீர் மாவட்டத்தின் வடக்கிலும், வடமேற்கிலும் முறையே சித்ரால் மாவட்டம் மற்றும் ஆப்கானித்தான் உள்ளது. கிழக்கில் சுவாத் மாவட்டம், தெற்கில் கீழ் தீர் மாவட்டம்  எல்லைகளாக உள்ளது.
மக்கள் தொகை பரம்பல்
2017 பாகிஸ்தான் மக்கள்தொகை கணக்கெடுப்பின்படி இம்மாவட்ட மக்கள் தொகை 9,47,401 ஆகும். அதில் ஆண்கள் 4,66,594 மற்றும் பெண்கள் 4,80,766 உள்ளனர். இதன் சராசரி எழுத்தறிவு 46.09%  ஆகும். 95.35% மக்கள் கிராமப்புறங்களில் வாழ்கின்றனர். இம்மாவட்டத்தில் மதச்சிறுபான்மையோர் 471 பேர் மட்டுமே உள்ளனர் 90.78% மக்கள் பஷ்தூ மொழியும், கோகிஸ்தானி மொழி போன்ற பிற மொழிகள் பேசுவோர் 8.60% ஆக உள்ளனர்.
மாவட்ட நிர்வாகம்
மேல் தீர் மாவட்டம் 3 தாலுகாகக்ளை கொண்டது. அவைகள்:
மக்கள் பிரதிநிதிகள்
இம்மாவட்டம் பாகிஸ்தான் நாடாளுமன்றத்திற்கு ஒரு தொகுதியும், கைபர் பக்துன்வா மாகாணச் சட்டமன்றத்திற்கு 3 தொகுதிகளையும் கொண்டுள்ளது.
பாப்புரெட்டியபட்டி ஊராட்சி
பாப்புரெட்டியபட்டி ஊராட்சி (Pappurettiapatti Gram Panchayat), தமிழ்நாட்டின் இராமநாதபுரம் மாவட்டத்தில் உள்ள கமுதி வட்டாரத்தில் அமைந்துள்ளது. இந்த ஊராட்சி, முதுகுளத்தூர் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1471 பேர் ஆகும். இவர்களில் பெண்கள் 750 பேரும் ஆண்கள் 721 பேரும் அடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கெரகோடஅள்ளி ஊராட்சி
கெரகோடஅள்ளி ஊராட்சி (Keragodahalli Gram Panchayat), தமிழ்நாட்டின் தர்மபுரி மாவட்டத்தில் உள்ள காரிமங்கலம் வட்டாரத்தில் அமைந்துள்ளது. இந்த ஊராட்சி, பாலக்கோடு சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1923 ஆகும். இவர்களில் பெண்கள் 919 பேரும் ஆண்கள் 1004 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அப்ரிசலஸ்
சிற்றினங்கள்
அப்ரிசலஸ் பேரினத்தின் கீழ் பின்வரும் சிற்றினங்கள் அங்கீகரிக்கப்பட்டுள்ளன:: • Afrixalus "quadrivittatus" Pickersgill, 2007
• Afrixalus aureus Pickersgill, 1984
• Afrixalus clarkei Largen, 1974
• Afrixalus crotalus Pickersgill, 1984
• Afrixalus delicatus Pickersgill, 1984
• Afrixalus dorsalis (Peters, 1875)
• Afrixalus dorsimaculatus (Ahl, 1930)
• Afrixalus fornasini (Bianconi, 1849)
• Afrixalus fulvovittatus (Cope, 1861)
• Afrixalus lacteus Perret, 1976
• Afrixalus laevis (Ahl, 1930)
• Afrixalus leucostictus Laurent, 1950
• Afrixalus manengubensis Amiet, 2009
• Afrixalus morerei Dubois, 1986
• Afrixalus nigeriensis Schiøtz, 1963
• Afrixalus orophilus (Laurent, 1947)
• Afrixalus osorioi (Ferreira, 1906)
• Afrixalus paradorsalis Perret, 1960
• Afrixalus quadrivittatus (Werner, 1908)
• Afrixalus schneideri (Boettger, 1889)
• Afrixalus septentrionalis Schiøtz, 1974
• Afrixalus spinifrons (Cope, 1862)
• Afrixalus stuhlmanni (Pfeffer, 1893)
• Afrixalus sylvaticus Schiøtz, 1974
• Afrixalus uluguruensis (Barbour and Loveridge, 1928)
• Afrixalus upembae (Laurent, 1941)
• Afrixalus vittiger (Peters, 1876)
• Afrixalus weidholzi (Mertens, 1938)
• Afrixalus wittei (Laurent, 1941)
மேற்கோள்கள்
பகுப்பு:தவளைகள்
இயற்கை பெட்ரோல்
இயற்கை பெட்ரோல் (Natural gasoline) என்பது இயற்கை வாயுவிலிருந்து ஒடுங்கப்பட்ட திரவ நீரகக்கரிமக் கலவையாகும். இது பாறை எண்ணெயிலிருந்து பெறப்படும் பொதுவான பெட்ரோல் போன்றதாகும்.
இயற்கை பெட்ரோலின் வேதியியல் கலவையானது, ஐந்து மற்றும் ஆறு கார்பன் ஆல்க்கேன்கள் (பென்ட்டேன் மற்றும் எக்சேன்) ஆகும். இதனுடன் நீண்ட சங்கிலிகளுடன் சிறிய அளவிலான அல்கான்களும் உள்ளது. இதில் குறிப்பிடத்தக்க அளவு ஐசோபென்டேன் (மெத்தில் பியூட்டேன்), உள்ளது, இது பெட்ரோலிய உற்பத்தியில் அரிதானதாகும். இதன் கொதிநிலை பெட்ரோலுக்கான நிலையான வரம்பிற்குள் உள்ளது.
இயற்கை பெட்ரோல் கொந்தளிப்பு மற்றும் நிலையற்ற தன்மைகளைக் கொண்டதாகும்.மேலும், குறைந்த எட்டக எண் மதிப்பீட்டைக் கொண்டுள்ளது, ஆனால், வணிக பெட்ரோலை உற்பத்தி செய்ய மற்ற ஹைட்ரோகார்பன்களுடன் கலக்கப்படலாம். இது எண்ணெய் மென்களிக்கலில் இருந்து எண்ணெயைப் பிரித்தெடுக்க ஒரு கரைப்பானாகவும் பயன்படுத்தப்படுகிறது. அதன் பண்புகள் ஜிபிஏ மிட்ஸ்ட்ரீம் (எரிவாயு செயலிகள் சங்கம்) மூலம் தரப்படுத்தப்பட்டுள்ளன.
நாதன் பிராக்கன்
நாதன் வேட் பிராக்கன்(Nathan Wade Bracken (பிறப்பு: 12 செப்டம்பர் 1977) முன்னாள் ஆத்திரேலியத் துடுப்பாட்ட அணியின் வீரர் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் தூப்பாட்டம், மற்றும் பன்னாட்டு இருபது20 போட்டிகளில் விளையாடினார்.இவர் இடதுகை மித -விரைவு வீச்சாளர் ஆவார்.பந்தை இரண்டு விதமான முறைகளில் சுழலச் செய்வதில் இவல் வலலவராகத் திகழ்ந்தார்.இவர் நியூ சவுத்வேல்ஸ் புளூசு மற்றும் சிட்னி கிரேட் அணி மற்றும் இங்கிலாந்தின் கவுண்டி அணிகளுக்காகவும் உள்ளூர்ப் போட்டிகளில் விளையாடினார்.சனவரி 28, 2011 இல் காலில் காயம் ஏற்பட்டதனால் தனது ஓய்வினை அறிவித்தார்.
தேர்வுத் துடுப்பாட்டம்
. 2005 ஆம் ஆண்டில் தென்னாப்பிரிக்க துடுப்பாட்ட அணிக்கு எதிரான தொடரில் விளையாடும் 15 பேர் கொண்ட அணியில் இவர் இடன்பெற்றார். ஆனால் மேற்கு ஆத்திரேலிய துடுப்பாட்ட மைதானத்தில் நடைபெற்ற முதல் போட்டியில் இவருக்கு வாய்ப்பு வழங்கப்படவில்லை.
ஒருநா பன்னாட்டுத் துடுப்பாட்டம்
2001 ஆம் ஆண்டில் ஆத்திரேலியத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டு விளையாடியது. சனவரி11, 2001 இல் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவர் சிறப்பாக செயல்பட்டார்.இருந்தபோதிலும் வலிமையான ஆத்திரேலியப பந்துவீச்சாளர்கள் ஒஅலர் இருந்ததாலும், இஅருக்கு காயம் ஏற்பட்டதாலும் இவருக்கு அணியில் நிலையான இடம் கிடைக்கவில்லை. பின் கில்லெஸ்பி அணியில் இருந்து நீக்கப்ப்பட்டதற்குப் பிறகு இவருக்கு அணியில் நிலையான இடம் கிடைத்தது.
கேசரியா
கேசரியா (Kesariya) இந்தியாவின், பிகார் மாநிலத்தில், கிழக்கு சம்பாரண் மாவட்டத்தில், ராம்பூர் அருகே அமைந்த பழமையான நகராகும். கௌதம புத்தரின் நினைவாக, அசோகர் கேசரியா நகரத்தில் நிறுவிய, புகழ் பெற்ற, உலகின் உயரமான 104 அடி உயரமுள்ள தூண் உள்ளது. கேசரியா நகரம், பௌத்த யாத்திரைத் தலங்களில் ஒன்றாக கருதப்படுகிறது.
ஒரு முறை கௌதம புத்தர் கேசரியா நகரத்தில் தங்கி தனது தத்துவங்களை விளக்கியதால், இந்நகரத்தை கேசபுத்தா என்ற சிறப்புப் பெயருடன் அழைக்கப்பட்டது. .
விராட் இராமயணக் கோயில்
கேசரியாவில் உள்ள ஜானகி நகரில், ஜூன்  2015இல் மஹாவீர் மந்திர் அறக்கட்டளையால்  ஏறத்தாழ 500 கோடி ரூபாய் மதிப்பில் விராட் இராமாயணக் கோயில் கட்டிட வேலை  தொடங்கப்பட்டுள்ளது. உலகின் மிகப்பெரிய வழிபாட்டுத் தலமான அங்கோர் வாட் கோயிலை விட அளவில் பெரிதாக கட்டப்படவுள்ள விராட் இராமாயணக் கோயிலின் நீளம் 2500 அடியாகவும், அகலம் 1296 அடியாகவும், உயரம் 379 அடியாகவும் இருக்கும் வண்ணம் அமைக்கப்படவுள்ளது.
போக்குவரத்தும் தங்குமிட வசதிகளும்
பிகார் மாநில சுற்றுலா வளர்ச்சிக் கழகத்தின் சுற்றுலா பேருந்துகள் கேசரியா நகரத்திற்கு இயக்கப்படுகிறது. பிகார் சுற்றுலா வளர்ச்சி கழகத்தின் சுற்றுலா மாளிகைகள் பயனிகள் தங்குவதற்கு வசதியாக உள்ளது.
படக்காட்சியகம்
104 அடி உயரமுள்ள கேசரியா பௌத்தத் தூபி
வெளி இணைப்புகள்
பகுப்பு:பேரரசர் அசோகர் பகுப்பு:அசோகரின் தூண்கள்
பகுப்பு:பௌத்த தொல்லியற்களங்கள் பகுப்பு:பிகார் தொல்லியற்களங்கள் பகுப்பு:இந்தியத் தொல்லியற்களங்கள் பகுப்பு:பீகார் மாநிலத்திலுள்ள ஊர்களும் நகரங்களும் பகுப்பு:இந்திய பௌத்த கோயில்கள் பகுப்பு:பௌத்த யாத்திரைத் தலங்கள் பகுப்பு:பண்டைய நகரங்கள் பகுப்பு:பண்டைய இந்திய நகரங்கள்
சு. ப. உதயகுமார்
'''சு. ப. உதயகுமார்''' (ஆங்கிலம்:S. P. Udayakumar) இவர் இந்தியாவின், தமிழ்நாட்டில், நாகர்கோவிலை பிறப்பிடமாக கொண்டவர். இவர் எழுத்தாளரும், அணு உலைக்கெதிரான செயற்பாட்டாளரும் ஆவார். 1989-ஆம் ஆண்டு முதல் 2000 வரை அமெரிக்காவிலுள்ள நோட்ரே டேம் பல்கலைக்கழகங்களத்தில் அமைதிக் கல்வியில் முதுகலைப் பட்டமும், அவாய் பல்கலைக்கழகத்தில் அரசியல் அறிவியல் துறையில் முனைவர் பட்டமும் பெற்றார். பின்பு எதியோப்பியாவில் பள்ளி ஆசிரியராக பணிபுரிந்தவர். இவர் தற்போது கூடங்குளம் அணு ஆலைக்கு எதிரான போராட்டக் குழுவின் தலைவராக உள்ளார். இவர் பச்சைத் தமிழகம் என்ற கட்சியின் மாநிலத் தலைவராவார்.
வாழ்க்கைக் குறிப்பு
முனைவர் சுப. உதயகுமாரன் யூன் 8, 1959 அன்று நாகர்கோவிலில் திரு. சு. பரமார்த்தலிங்கம், திருமதி. சு. பொன்மணி அவர்களுக்கு மகனாக பிறந்தார். மதுரை மற்றும் கேரளா பல்கலைக்கழகங்களில் கணிதத்தில் இளங்கலைப் பட்டமும், ஆங்கில இலக்கியத்தில் முதுகலைப் பட்டமும் பெற்றார். பின்னர் எத்தியோப்பியா நாட்டில் ஆங்கில ஆசிரியராக ஆறாண்டுகள் பணியாற்றினார். 1989-ஆம் ஆண்டு முதல் 2000 வரை அமெரிக்காவிலுள்ள நோட்ரே டேம் பல்கலைக்கழகங்களத்தில் அமைதிக் கல்வியில் முதுகலைப் பட்டமும், அவாய் பல்கலைக்கழகத்தில் அரசியல் அறிவியல் துறையில் முனைவர் பட்டமும் பெற்றார்.
சமூக-அரசியல்-பொருளாதாரப் பிரச்சினைகள் குறித்து பல நூல்களும், கட்டுரைகளும் எழுதியிருக்கும் உதயகுமார் சுமார் 25 நாடுகளுக்குச் சென்று சர்வதேச மாநாடுகளில் பேசியிருக்கிறார். உலகெங்குமுள்ள பல பல்கலைக்கழகங்களில் கற்பித்திருக்கிறார். தமிழ், ஆங்கிலம், மலையாளம் மொழிகளை சரளமாகப் பேசுவார். இவருக்க்கு இந்தி, அம்காரிக், எசுப்பானிய மொழிகள் ஓரளவு தெரியும்.
இவர் பெற்றோர் மனைவி திருமதி. மீரா உதயகுமார் மற்றும் குழந்தைகளுடன் நாகர்கோவில் நகரில் வாழ்கிறார். செல்லப் பிராணிகளையும், புத்தகங்களையும், கறுப்புத் தேநீரையும் அதிகம் விரும்பும் உதயகுமார், படிப்பதிலும், எழுதுவதிலும், அணுத் தீமையற்ற உலகை நிறுவுவதிலும் ஆர்வம் கொண்டவர்.
வெளி இணைப்புகள்
பகுப்பு:வாழும் நபர்கள் பகுப்பு:இந்திய சமூகசேவகர்கள் பகுப்பு:ஆம் ஆத்மி கட்சி அரசியல்வாதிகள் பகுப்பு:தமிழ்நாட்டில் கருத்து வெளிப்பாட்டுச் சுதந்திரம் பகுப்பு:தமிழ் சுற்றுச்சூழல் செயற்பாட்டாளர்கள் பகுப்பு:இந்திய சுற்றுச்சூழல் செயற்பாட்டாளர்கள் பகுப்பு:கன்னியாகுமரி மாவட்ட நபர்கள்
ஓலி ரோமர்
ஓலி கிறிஸ்டியன்சென் ரோமர்  (Ole Christensen Rømer, ; 25 செப்டம்பர் 1644, ஆர்ஹஸ் – 19 செப்டம்பர் 1710, கோபனாவன்) 1676இல்  ஒளியின் வேகத்தை அளவியற் முறைகளால் முதலில் கண்டறிந்த   டென்மார்க்கு நாட்டு  வானியலாளர் ஆவார்.
வாழ்க்கை வரலாறு
ரோமர் செப்டம்பர் 25, 1644ஆம் ஆண்டு ஆர்ஹஸ் என்றவிடத்தில் வணிகராகவிருந்த கிறிஸ்டென் பெடர்சன்னுக்கும் அன்னா ஓலுஃப்சுதத்தர் இசுடார்மிற்கும் மகனாகப் பிறந்தார். கிறிஸ்டென் பெடெர்சன் தமதுப் பெயரைக் கொண்ட மற்றவர்களிடமிருந்து தம்மை பிரித்துக்காட்ட ரோமர் என்ற பெயரை இணைத்துக்கொண்டார்; ரோமர் எனில் டேனிய தீவான ரோமாவைச் சேர்ந்தவர் என்ற பொருளாகும். 1662இல் ஓலி ரோமர் மெட்றிக் படிப்பை முடிக்கும்வரையிலான வாழ்க்கைப்பதிவுகள் கிடைக்கப்பெறவில்லை. ஐசுலாந்து படிகத்தினால் (கால்சைட்டு) ஏற்படும் இரட்டை ஒளிவிலகலை ரோமர் கண்டறிந்ததை கோபனாவன் பல்கலைக்கழகத்தில் இவரது வழிகாட்டியாக இருந்த ராசுமசு பார்த்தோலின் 1668இல் பதிப்பித்தார். இதனையடுத்து பார்த்தோலின் டைக்கோ பிராவின் வானியல் பதிவுகளைக் கொண்டு கணிதத்தையும் வானியலையும் கற்க ரோமருக்கு உதவினார்.
1681இல் ரோமர் டென்மார்க்கிற்கு திரும்பினார். கோபனாவன் பல்கலைக்கழகத்தில் வானியல் பேராசிரியராகப் பணியாற்றினார். அதே ஆண்டில் தமது வழிகாட்டி பார்த்தோலினின் மகள், ஆன் மாரி பார்தோலினைத் திருமணம் செய்துகொண்டார். வானியல் பார்வையாளராக துடிப்பாக செயலாற்றினார்; பல்கலைக்கழகத்தில் இருந்த  ருண்டெடாம், அல்லது வட்டக் கோபுரத்திலிருந்த ஆய்வகத்திலிருந்தும் வீட்டிலிருந்தும் தமது கவனிப்புகளை தொடர்ந்தார். தமக்கான பொறிகளை தாமே வடிவமைத்து உருவாக்கிக்கொண்டார். ஆனால், அவரது குறிப்புகள் யாவும் 1728ஆம் ஆண்டின் கோபனாவன் தீவிபத்தில் அழிந்துபட்டன. இருப்பினும் அவரது முன்னாள் உதவியாளரான (பின்னாளில் தாமே ஒரு வானியலாளர்)  பெடர் ஹொர்ரெபோ இவற்றை விவரித்து எழுதினார்.
அரசவையில் கணிதவியலாளராக இருந்ததால் மே 1, 1683இல் டென்மார்க்கில் முதன்முறையாக எடைகளுக்கும் அளவுகளுக்கும் தேசிய அமைப்பொன்றை நிறுவினார். துவக்கத்தில் ரைன் அடி என்ற அளவை அடிப்படையாகக் கொண்டிருந்தபோதும் 1698இல் மேலும் துல்லியமான தேசிய சீர்தரங்கள் கடைபிடிக்கப்பட்டன. வானியல் மாறிலிகளைக் கொண்டு அளவுகளுக்கான வரையறைகளை நிறுவ விரும்பினார். இது அவரது மறைவிற்கு பின்னரே நடைமுறைக்கு வந்தது. டேனிய மைலை வரையறுத்ததும் இவரே; 24,000 டேனிய அடிகள் ஒரு மைலாகும் (கிட்டத்தட்ட 7,532 மீ)
1700இல் ரோமர் டென்மார்க்கு-நோர்வேயில் கிரெகொரியின் நாட்காட்டியை அறிமுகப்படுத்த மன்னரின் ஒப்புதலைப் பெற்றார்; முன்னதாக இதனை செயல்படுத்த நூறாண்டுகளுக்கும் மேலாக டைக்கோ பிரா எடுத்த முயற்சிகள் வீணாகியிருந்தன. ரோமர் முதலில் இயற்றப்பட்ட வெப்பநிலை ஒப்பளவுகளில் ஒன்றை வடிவமைத்தவரும் ஆவார். 1708இல் இவரைச் சந்தித்த டேனியல் பாரன்ஃகைட் இவர் உருவாக்கியிருந்த ரோமர் வெப்பளவுமானியை மேம்படுத்தி தற்போது சில நாடுகளில் புழக்கத்தில் உள்ள பாரன்ஃகைட் வெப்ப ஒப்பளவை உருவாக்கினார்.
டென்மார்க்கின் பல நகரங்களிலும் பல கடற்வழி நடத்தல் பள்ளிகளை நிறுவினார். 1705இல் கோபனாவன் காவல்துறையின் இரண்டாவது தலைவராக நியமிக்கப்பட்டார். இப்பதவியில் தனது முதல் செயற்பாடாக காவல்துறையை முழுவதுமாக கலைத்தார்; காவல்துறையின் தன்னம்பிக்கை மிகவும் குன்றியிருந்ததாகக் கருதினார். கோபனாவனில் தெருவிளக்குகளை (எண்ணெய் விளக்குகள்) அறிமுகம் செய்தவரும் இவரே. பிச்சைக்காரர்கள், ஏழைகள், வேலையற்றோர், விலைமாதுக்களை கட்டுப்படுத்த கடுமையாக உழைத்தார்.
கோபனாவனில் வீடுகள் கட்டுவதற்கான விதிமுறைகளை இயற்றினார்; நகரின் நீர் வழங்கல், கழிவுநீர் அமைப்புக்களை சீரமைத்தார். நகரின் தீயணைப்புத் துறைக்கு புதிய கருவிகள் கிடைக்கச் செய்தார். நகரத் தெருக்களிலும் சதுக்கங்களிலும் நடைமேடைகள் அமைக்க திட்டமிடுதலில் முக்கியப் பங்காற்றினார்.
தமது 65ஆவது அகவையில் 1710இல் உயிரிழந்தார்.